ร้านเล็ก ๆ ในสยามสแควร์ แต่ใหญ่ด้วยรสชาติ น้ำมะม่วงปั่น ทำจากมะม่วงน้ำดอกไม้ ปั่นมาอย่างดีไม่รู้สึกถึงเกล็ดน้ำแข็ง แต่รู้สึกถึงเนื้อมะม่วงปั่น เย็นเจี๊ยบ รสชาติหวานหอม เย็น ชื่นใจ รวมถึงชิ้นเนื้อมะม่วงที่ใส่มาให้ด้วย แสดงถึงความสดของการทำในทุกแก้ว ถ้าแบบเติมน้ำกะทิ จะได้ความมันของน้ำกะทิเพิ่มเติม อร่อยไปอีกแบบ ส่วนพุดดิ้งมะม่วงปั่นผลไม้สด เสิร์ฟมาทีแรก นึกว่าเป็นโมเด็ลอาหาร สีสันสวยงามมาก เป็นน้ำมะม่วงปั่น มาพร้อมกับชิ้นผลไม้สดหลายชนิดในจานเดียวกัน อร่อย สดชื่นมาก เหมาะสำหรับคนรักสุขภาพสำหรับเมนูนี้ 